1993R3030 — EL — 19.09.2004 — 026.001

Το έγγραφο αυτό συνιστά βοήθημα τεκμηρίωσης και δεν δεσμεύει τα κοινοτικά όργανα

Τροποποιείται από:

Τροποποιείται από:

▼B

ΚΑΝΟΝΙΣΜΌΣ (ΕΟΚ) αριθ. 3030/93 ΤΟΥ ΣΥΜΒΟΥΛΊΟΥ

της 12ης Οκτωβρίου 1993

περί κοινών κανόνων εισαγωγής ορισμένων κλωστοϋφαντουργικών προϊόντων καταγωγής τρίτων χωρών

Άρθρο 1

Πεδίο εφαρμογής

▼M28

1. Ο παρών κανονισμός εφαρμόζεται:

▼B

2. Για την εφαρμογή της παραγράφου 1, τα κλωστοϋφαντουργικά προϊόντα που περιλαμβάνονται στο τμήμα XI της συνδυασμένης ονοματολογίας ταξινομούνται σε κατηγορίες που παρατίθενται στο παράρτημα Ι.

3. Η ταξινόμηση των προϊόντων στο παράρτημα Ι βασίζεται στη συνδυασμένη ονοματολογία (ΣΟ), με την επιφύλαξη του άρθρου 2 παράγραφος 6. Οι διαδικασίες για την εφαρμογή της παρούσας παραγράφου ορίζονται στο παράρτημα III.

4. Με την επιφύλαξη του παρόντος κανονισμού, η εισαγωγή στην Κοινότητα των κλωστοϋφαντουργικών προϊόντων, που αναφέρονται στην παράγραφο 1, δεν υπόκειται σε ποσοτικούς περιορισμούς ή μέτρα ισοδύναμου αποτελέσματος.

5. Η καταγωγή των προϊόντων που αναφέρονται στην παράγραφο 1 καθορίζεται σύμφωνα με τους ισχύοντες στην Κοινότητα κανόνες.

▼M28

6. Οι απαιτήσεις που αφορούν την απόδειξη καταγωγής των προϊόντων της παραγράφου 1 καθορίζονται στο παράρτημα ΙΙΙ και στην ισχύουσα σχετική κοινοτική νομοθεσία. Ωστόσο, η απόδειξη καταγωγής που υποβάλλεται βάσει των διατάξεων του κανονισμού (EΚ) αριθ. 1541/98 μπορεί επίσης να γίνεται δεκτή αντί της απόδειξης καταγωγής που απαιτείται από διμερείς συμφωνίες, πρωτόκολλα ή άλλους διακανονισμούς που προβλέπουν αυστηρότερες απαιτήσεις.

Οι διαδικασίες επαλήθευσης της καταγωγής των εν λόγω προϊόντων καθορίζονται στο παράρτημα IV και στην ισχύουσα σχετική κοινοτική νομοθεσία.

▼M4

7. Το Συμβούλιο, με ειδική πλειοψηφία προτάσει της Επιτροπής, τροποποιεί το παράρτημα Χ του παρόντος κανονισμού για να ενσωματώσει τα υπόλοιπα προϊόντα του παραρτήματος Χ στον ΠΟΕ κατά τις, εξής τρεις φάσεις:

Πριν κάθε ανωτέρω φάση, η Επιτροπή υποβάλλει στο Συμβούλιο έκθεση περί την τήρηση εκ μέρους των τρίτων χωρών των υποχρεώσεών τους εκ των κανόνων και ρυθμίσεων του άρθρου 7 της GATT.

▼M28

8. Κατά παρέκκλιση του παρόντος κανονισμού, δεν ισχύουν ποσοτικοί περιορισμοί, χορήγηση άδειας ή διοικητικές απαιτήσεις όσον αφορά τα αποδεικτικά καταγωγής για τις εισαγωγές των ακόλουθων κλωστοϋφαντουργικών προϊόντων:

▼B

Άρθρο 2

Ποσοτικά όρια

▼M4

1. Η εισαγωγή στην Κοινότητα κλωστοϋφαντουργικών του παραρτήματος V καταγομένων από μία των προμηθευτριών χωρών του παραρτήματος αυτού υπόκειται στα ετήσια ποσοτικά όρια του παραρτήματος αυτού.

▼B

2. Η θέση σε ελεύθερη κυκλοφορία στην Κοινότητα των προϊόντων που εισάγονται στο πλαίσιο ποσοτικών ορίων που παρατίθενται στο παράρτημα V προϋποθέτει την προσκόμιση άδειας εισαγωγής, εκδιδομένης από τις αρχές των κρατών μελών σύμφωνα με το άρθρο 12.

3. Οι επιτραπείσες εισαγωγές καταλογίζονται στα ποσοτικά όρια που έχουν καθοριστεί για το έτος κατά το οποίο τα προϊόντα φορτώνονται στην οικεία προμηθεύτρια χώρα. Για τους σκοπούς του παρόντος κανονισμού, η αποστολή θεωρείται ότι έχει πραγματοποιηθεί την ημερομηνία κατά την οποία τα προϊόντα φορτώθηκαν στα μέσα μεταφοράς που χρησιμοποιούνται για την εξαγωγή.

4. Οι εισαγωγές προϊόντων για τα οποία δεν ίσχυαν ποσοτικοί περιορισμοί πριν την 1η Ιανουαρίου 1993 και τα οποία βρίσκονταν στο στάδιο της αποστολής προς την Κοινότητα πριν την ημερομηνία αυτή, δεν υπόκεινται στα ποσοτικά όρια που παρατίθενται στο παρόν άρθρο, υπό τον όρο ότι έχουν πράγματι αποσταλεί από την προμηθεύτρια χώρα καταγωγής τους πριν την 1η Ιανουαρίου 1993.

5. Η θέση σε ελεύθερη κυκλοφορία προϊόντων κατά την εισαγωγή των οποίων δεν ίσχυαν ποσοτικά όρια πριν την 1η Ιανουαρίου 1993 και τα οποία είχαν αποσταλεί πριν την ημερομηνία αυτή, συνεχίζει από την ημερομηνία αυτή να υπόκειται στην προσκόμιση των ίδιων εγγράφων εισαγωγής, και στους ίδιους όρους εισαγωγής, όπως πριν την 1η Ιανουαρίου 1993.

6. Ο καθορισμός των ποσοτικών ορίων που παρατίθενται στο παράρτημα V και οι κατηγορίες προϊόντων στις οποίες εφαρμόζονται τα όρια αυτά προσαρμόζονται σύμφωνα με τη διαδικασία που ορίζεται στο άρθρο 17, εφόσον αυτό είναι αναγκαίο προκειμένου να εξασφαλιστεί ότι κάθε μεταγενέστερη τροποποίηση της συνδυασμένης ονοματολογίας (ΣΟ) ή κάθε απόφαση που θα τροποποιεί την ταξινόμηση αυτών των προϊόντων δεν θα έχει ως αποτέλεσμα τη μείωση αυτών των ποσοτικών ορίων.

7. Προκειμένου να εξασφαλιστεί ότι οι ποσότητες για τις οποίες εκδίδονται άδειες εισαγωγής δεν υπερβαίνουν σε καμία στιγμή τα συνολικά κοινοτικά ποσοτικά όρια για κάθε κατηγορία κλωστοϋφαντουργικών και για κάθε τρίτη χώρα, οι αρμόδιες αρχές εκδίδουν άδεια εισαγωγής μόνο αφού λάβουν από την Επιτροπή τη διαβεβαίωση ότι εξακολουθούν να υπάρχουν διαθέσιμες ποσότητες από τα συνολικά κοινοτικά ποσοτικά όρια για τις συγκεκριμένες κατηγορίες κλωστοϋφαντουργικών προϊόντων και για τις συγκεκριμένες τρίτες χώρες, για τις οποίες εισαγωγέας ή εισαγωγείς υπέβαλαν αίτηση στις εν λόγω αρχές.

▼M23

8. Κατόπιν αιτήματος του οικείου κράτους μέλους, τα κλωστοϋφαντουργικά προϊόντα που έχουν κατασχεθεί από τις αρμόδιες αρχές του κράτους μέλους, ιδίως στα πλαίσια πτώχευσης ή παρόμοιων διαδικασιών, για τα οποία δεν υφίσταται πλέον έγκυρη άδεια εισαγωγής, επιτρέπεται να τεθούν σε ελεύθερη κυκλοφορία σύμφωνα με τη διαδικασία που καθορίζεται από το άρθρο 17 παράγραφος 2.

▼M30

9. Η θέση σε ελεύθερη κυκλοφορία σε ένα από τα δέκα νέα κράτη μέλη που θα προσχωρήσουν στην Ευρωπαϊκή Ένωση την 1η Μαΐου 2004, και, συγκεκριμένα, στην Τσεχική Δημοκρατία, στην Εσθονία, στην Κύπρο, στη Λιθουανία, στη Λεττονία, στην Ουγγαρία, στη Μάλτα, στην Πολωνία, στη Σλοβενία και στη Σλοβακία, κλωστοϋφαντουργικών προϊόντων που υπάγονται σε ποσοτικά όρια ή σε καθεστώς επιτήρησης στην Κοινότητα και τα οποία έχουν αποσταλεί πριν από την 1η Μαΐου 2004 και εισέρχονται στα δέκα νέα κράτη μέλη την 1η Μαΐου 2004 ή αργότερα, υπάγονται στην προσκόμιση έγκρισης εισαγωγής. Η εν λόγω έγκριση εισαγωγής χορηγείται αυτομάτως και χωρίς ποσοτικούς περιορισμούς από τις αρμόδιες αρχές του ενδιαφερόμενου κράτους μέλους, εφόσον αποδεικνύεται δεόντως, π.χ. με φορτωτική, ότι τα προϊόντα απεστάλησαν πριν από την 1η Μαΐου 2004.

Οι εν λόγω εγκρίσεις ανακοινώνονται στην Επιτροπή.

▼B

Άρθρο 3

Είδη λαϊκής τέχνης και υφαντά

▼M13

1. Τα ποσοτικά όρια που παρατίθενται στο παράρτημα V δεν εφαρμόζονται στα προϊόντα οικοτεχνίας και λαϊκής τέχνης που περιγράφονται στο παράρτημα VI, τα οποία συνοδεύονται, κατά την εισαγωγή, από πιστοποιητικό εκδιδόμενο από τις αρμόδιες αρχές της χώρας καταγωγής, σύμφωνα με τις διατάξεις του παραρτήματος VI και πληρούν τις λοιπές προϋποθέσεις που ορίζονται στο παράρτημα αυτό.

▼B

2. Η θέση σε ελεύθερη κυκλοφορία εντός της Κοινότητας των κλωστοϋφαντουργικών προϊόντων που προβλέπονται στην παράγραφο 1, επιτρέπεται μόνο για τα προϊόντα που καλύπτονται από έγγραφο εισαγωγής εκδιδόμενο από τις αρμόδιες αρχές των κρατών μελών, εφόσον τα ομοειδή μηχανοποίητα προϊόντα υπόκεινται σε ποσοτικά όρια.

Το εν λόγω έγγραφο εισαγωγής εκδίδεται αυτόματα εντός πέντε εργάσιμων ημερών το πολύ από την ημερομηνία προσκόμισης, από τον εισαγωγέα, του πιστοποιητικού που προβλέπεται στην παράγραφο 1, και το οποίο εκδίδεται από τις αρμόδιες αρχές της προμηθεύτριας χώρας.

Το έγγραφο εισαγωγής ισχύει έξι μήνες και παραθέτει τους λόγους εξαίρεσης, όπως αυτοί περιλαμβάνονται στο πιστοποιητικό που προβλέπεται στην παράγραφο 1.

▼M13

3. Οι παράγραφοι 1 και 2 δεν εφαρμόζονται έναντι της Βραζιλίας, του Χονγκ Κονγκ και του Μακάο.

▼B

4. Στις περιπτώσεις που οι εξαγωγές από την Κίνα των προϊόντων που παρατίθενται στην παράγραφο 1 φθάσουν το 15 % ενός από τα κοινοτικά ποσοτικά όρια που παρατίθενται στο παράρτημα V, η Κίνα παύει να εκδίδει άλλα πιστοποιητικά.

Άρθρο 4

Προσωρινές εισαγωγές

1. Τα ποσοτικά όρια που παρατίθενται στο παράρτημα V δεν εφαρμόζονται στα προϊόντα που τίθενται σε ελεύθερη ζώνη, ή εισάγονται υπό καθεστώς τελωνειακής αποταμίευσης, προσωρινής εισαγωγής ή ενεργητικής τελειοποίησης (σύστημα αναστολής) ( 1 ).

Σε περίπτωση που τα προϊόντα του πρώτου εδαφίου τίθενται στη συνέχεια σε ελεύθερη κυκλοφορία, είτε στην αρχική τους κατάσταση είτε μετά από κατεργασία ή μεταποίηση, ισχύει το άρθρο 2 παράγραφος 2 και τα εν λόγω προϊόντα καταλογίζονται στο ποσοτικό όριο που καθορίζεται για το έτος για το οποίο εκδόθηκε η άδεια εξαγωγής.

2. Σε περίπτωση που οι αρχές των κρατών μελών αποδείξουν ότι οι εισαγωγές κλωστοϋφαντουργικών προϊόντων καταλογίσθηκαν σ' ένα ποσοτικό όριο που περιλαμβάνεται στο παράρτημα V και ότι τα προϊόντα αυτά έχουν στη συνέχεια επανεξαχθεί εκτός του τελωνειακού εδάφους της Κοινότητας, ενημερώνουν την Επιτροπή, εντός τεσσάρων εβδομάδων, για τις εν λόγω ποσότητες, οι οποίες θα πρέπει να πιστωθούν εκ νέου στα ποσοτικά όρια που προβλέπονται στο παράρτημα V και να χρησιμοποιηθούν σύμφωνα με το άρθρο 12.

Άρθρο 5

Παθητική τελειοποίηση

Με την επιφύλαξη των όρων που καθορίζονται στο παράρτημα VII, οι επανεισαγωγές στην Κοινότητα κλωστοϋφαντουργικών προϊόντων, μετά την τελειοποίησή τους στις χώρες που περιλαμβάνονται στο παράρτημα αυτό, δεν υπόκεινται στα ποσοτικά όρια που αναφέρονται στο παράρτημα V, εφόσον πραγματοποιούνται σύμφωνα με τους κανονισμούς που ισχύουν στην Κοινότητα σχετικά με το οικονομικό καθεστώς παθητικής τελειοποίησης.

▼M30

Η θέση σε ελεύθερη κυκλοφορία κλωστοϋφαντουργικών προϊόντων που έχουν αποσταλεί από ένα από τα δέκα νέα κράτη μέλη που θα προσχωρήσουν στην Ευρωπαϊκή Ένωση την 1η Μαΐου 2004 με προορισμό εκτός της Κοινότητας για τελειοποίηση πριν από την 1η Μαΐου 2004, και τα οποία επανεισάγονται στο ίδιο κράτος μέλος την 1η Μαΐου 2004 ή αργότερα, δεν υπάγονται σε ποσοτικά όρια ή απαιτήσεις έγκρισης εισαγωγής, εφόσον προσκομίζεται επαρκής απόδειξη, όπως η διασαφήσει εξαγωγής. Οι αρμόδιες αρχές του ενδιαφερόμενου κράτους μέλους πληροφορούν την Επιτροπή για τις εν λόγω εισαγωγές.

▼B

Άρθρο 6

Τιμές

1. Σύμφωνα με τις σχετικές διατάξεις των διμερών διακανονισμών με τις συγκεκριμένες προμηθεύτριες χώρες, εάν οι εισαγωγές στην Κοινότητα των κλωστοϋφαντουργικών προϊόντων που περιέχονται στο παράρτημα Ι πραγματοποιούνται σε ασυνήθιστα χαμηλές τιμές, η Επιτροπή, με δική της πρωτοβουλία ή με αίτηση κράτους μέλους, μπορεί να ζητήσει διαβουλεύσεις με τις αρχές της συγκεκριμένης προμηθεύτριας χώρας σύμφωνα με το άρθρο 16.

2. Τα μέτρα που αποσκοπούν στην αντιμετώπιση της κατάστασης αυτής θεσπίζονται σύμφωνα με τη διαδικασία του άρθρου 17, ενώ λαμβάνονται δεόντως υπόψη οι όροι και οι προϋποθέσεις που περιέχονται στις σχετικές διμερείς συμφωνίες.

Άρθρο 7

Διατάξεις ελαστικότητας

Εφόσον απευθύνουν εκ των προτέρων κοινοποίηση στην Επιτροπή, οι προμηθεύτριες χώρες μπορούν να πραγματοποιούν μεταφορές μεταξύ των ποσοτικών ορίων που απαριθμούνται στο παράρτημα V στην έκταση και υπό τις προϋποθέσεις που ορίζονται στο παράρτημα VIII.

▼M13

Άρθρο 8

Πρόσθετες εισαγωγές

Όταν, υπό ιδιαίτερες περιστάσεις, καθίσταται αναγκαία η εισαγωγή προσθέτων ποσοτήτων πέραν εκείνων που αναφέρονται στο παράρτημα V, για μία ή περισσότερες κατηγορίες προϊόντων, μπορούν να επιτραπούν από την Επιτροπή πρόσθετες εισαγωγές για ένα δεδομένο έτος ποσόστωσης, σύμφωνα με τη διαδικασία που προβλέπεται στο άρθρο 17.

Οσάκις δίδονται τέτοιες πρόσθετες δυνατότητες, μετά από την έκδοση υπεραρίθμων αδειών από τις αρχές μιας χώρας-προμηθευτού, τούτο θα προϋποθέτει την αφαίρεση μιας ποσότητας αντίστοιχης με την πρόσθετη από το ποσοτικό όριο:

Σε περίπτωση έκτακτης ανάγκης, η Επιτροπή ξεκινά διαβουλεύσεις εντός της επιτροπής του άρθρου 17 εντός πέντε εργασίμων ημερών από την παραλαβή της αίτησης ενός κράτους μέλους και αποφασίζει εντός 15 εργασίμων ημερών από την ίδια ημερομηνία.

Οι δυνατότητες προσθέτων εισαγωγών που χορηγούνται δεν λαμβάνονται υπόψη για τους σκοπούς εφαρμογής του άρθρου 7.

▼B

Άρθρο 9

Περιφερειακή συγκέντρωση

1. Σε περίπτωση ξαφνικής και ζημιογόνου μεταβολής των παραδοσιακών εμπορικών ροών προϊόντων από μια προμηθεύτρια χώρα, τα οποία υπόκεινται σε πσοτικά όρια ή σε επιτήρηση, και εφόσον η μεταβολή αυτή έχει ως αποτέλεσμα τη δημιουργία περιφερειακής συγκέντρωσης άμεσων εισαγωγών στην Κοινότητα, η Επιτροπή αναζητά λύση των προβλημάτων αυτών σύμφωνα με τις διαδικασίες του άρθρου 17 και στα πλαίσια των αρχών που διέπουν την εσωτερική αγορά.

2. Οι διαβουλεύσεις με την ενδιαφερόμενη προμηθεύτρια χώρα διεξάγονται σύμφωνα με τις διαδικασίες του άρθρου 16. Τα απαραίτητα μέτρα για την αντιμετώπιση της κατάστασης που περιγράφεται στην παράγραφο 1 θεσπίζονται σύμφωνα με τη διαδικασία του άρθρου 17.

▼M4

Άρθρο 10

Μέτρα διασφάλισης

1. Αν οι εισαγωγές στην Κοινότητα των προϊόντων μιας δεδομένης κατηγορίας, που δεν υπόκεινται στα ποσοτικά όρια του παραρτήματος V και κατάγονται από μία από τις χώρες που παρατίθενται στο παράρτημα IX, υπερβούν, σε σχέση με τις συνολικές εισαγωγές των προϊόντων της ιδίας κατηγορίας στην Κοινότητα κατά τη διάρκεια του προηγούμενου ημερολογιακού έτους, τα ποσοστά που αναγράφονται στον πίνακα του παραρτήματος IX, οι εισαγωγές αυτές μπορεί να υπαχθούν σε ποσοτικά όρια, υπό τους όρους που καθορίζονται στο παρόν άρθρο.

2. Η παράγραφος 1 δεν εφαρμόζεται όταν τα ποσοστά που προβλέπονται καλύπτονται λόγω μείωσης των συνολικών εισαγωγών στην Κοινότητα και όχι λόγω αύξησης των εξαγωγών των προϊόντων καταγωγής της συγκεκριμένης προμηθεύτριας χώρας.

3. Όταν η Επιτροπή, με δική της πρωτοβουλία ή μετά από αίτηση κράτους μέλους, διαπιστώνει ότι πληρούνται οι όροι της παραγράφου 1 και ότι μια ορισμένη κατηγορία προϊόντων πρέπει να υπαχθεί σε ποσοτικά όρια:

4.

5.

6. Η Επιτροπή, όταν θεωρεί, με δική της πρωτοβουλία ή κατόπιν αιτήσεως κράτους μέλους, ότι οι όροι της παραγράφου 5 πληρούνται και ότι υπάρχει λόγος να υποβληθούν τα εν λόγω προϊόντα σε ποσοτικό περιορισμό:

7.

8. Οι διαβουλεύσεις με την ενδιαφερόμενη προμηθεύτρια χώρα που προβλέπονται στις παραγράφους 3, 4 και 6 είναι δυνατόν να οδηγήσουν σε διακανονισμό μεταξύ της χώρας αυτής και της Κοινότητας, όσον αφορά την καθιέρωση και το επίπεδο των ποσοτικών ορίων. Ο διακανονισμός αυτός πρέπει να προβλέπει ότι η διαχείριση όλων των συμφωνηθέντων ποσοτικών ορίων γίνεται σύμφωνα με σύστημα διπλού ελέγχου.

9. Εάν τα συμβαλλόμενα μέρη δεν βρούν ικανοποιητική λύση εντός 60 ημερών από την κοινοποίηση της αίτησης διαβουλεύσεων, η Κοινότητα έχει το δικαίωμα να καθορίσει οριστικό ποσοτικό όριο σε ετήσιο επίπεδο, όχι κατώτερο:

10. Το ετήσιο επίπεδο των ποσοτικών ορίων που καθορίζονται δυνάμει των παραγράφων 3 έως 6 ή 9 δεν δύναται να είναι κατώτερο του επιπέδου των εισαγωγών στην Κοινότητα, το 1985, για τις χώρες Αργεντινή, Βραζιλία, Χονγκ Κονγκ, Πακιστάν, Περού, Σρι Λάνκα και Ουρουγουάη και, το 1986, για τις χώρες Μπαγκλαντές, Ινδία, Ινδονησία, Μαλαισία, Μακάο, Φιλιππίνες, Σιγκαπούρη, Νότια Κορέα και Ταϊλάνδη, προϊόντων της ίδιας κατηγορίας και καταγωγής της ίδιας προμηθεύτριας χώρας.

11. Τα ποσοτικά όρια του παρόντος άρθρου δεν εφαρμόζονται στα προϊόντα που έχουν ήδη αποσταλεί στην Κοινότητα, υπό την προϋπόθεση ότι απεστάλησαν από την προμηθεύτρια χώρα καταγωγής, με σκοπό την εξαγωγή τους προς την Κοινότητα πριν από την ημερομηνία κοινοποίησης της αίτησης διαβουλεύσεων.

12. Τα μέτρα που λαμβάνονται κατ' εφαρμογή των διατάξεων της παραγράφου 5 ισχύουν:

13. Τα μέτρα που προβλέπονται στις παραγράφους 3, 4, 6 και 9 και οι συμφωνίες που αναφέρονται στην παράγραφο 9 θεσπίζονται και εφαρμόζονται σύμφωνα με τη διαδικασία του άρθρου 17.

▼M28

Άρθρο 10α

Ειδικά μέτρα διασφάλισης για την Κίνα

1. Σε περίπτωση που οι εισαγωγές στην Κοινότητα κλωστοϋφαντουργικών προϊόντων και ειδών ένδυσης, καταγωγής Κίνας, που καλύπτονται από τη συμφωνία κλωστοϋφαντουργικών προϊόντων και ειδών ένδυσης απειλούν, λόγω διαταραχών της αγοράς, να θίξουν τη σταθερή εξέλιξη του εμπορίου των προϊόντων αυτών, οι εισαγωγές αυτές μπορούν να αποτελούν το αντικείμενο ειδικών μέτρων διασφάλισης, έως τις 31 Δεκεμβρίου 2008, σύμφωνα με τους ακόλουθους όρους:

2. Τα ποσοτικά όρια που καθορίζονται δυνάμει του παρόντος άρθρου δεν εφαρμόζονται στα προϊόντα που έχουν ήδη αποσταλεί στην Κοινότητα, υπό την προϋπόθεση ότι απεστάλησαν από την προμηθεύτρια χώρα καταγωγής τους, με σκοπό την εξαγωγή τους προς την Κοινότητα πριν από την ημερομηνία κοινοποίησης της αίτησης διαβουλεύσεων.

3. Τα μέτρα που προβλέπονται στο παρόν άρθρο, συμπεριλαμβανομένης της έναρξης διαβουλεύσεων, όπως ορίζεται στην παράγραφο 1 στοιχείο α), θεσπίζονται και εφαρμόζονται σύμφωνα με τη διαδικασία του άρθρου 17.

▼B

Άρθρο 11

Περιφερειακά μέτρα διασφάλισης

1. Το άρθρο 10 δεν εμποδίζει την Κοινότητα, εφόσον πληρούνται οι σχετικές προϋποθέσεις, να εφαρμόσει μέτρα διασφάλισης για μία ή περισσότερες περιφέρειες, σύμφωνα με τις αρχές της εσωτερικής αγοράς.

2. Τα μέτρα αυτά πρέπει να είναι έκτακτα, προσωρινά και να διαταράσσουν τη λειτουργία της εσωτερικής αγοράς το λιγότερο δυνατό, και θεσπίζονται μόνον αφού εξεταστούν εναλλακτικές λύσεις.

3. Τα μέτρα που προβλέπονται στο παρόν άρθρο λαμβάνονται σύμφωνα με τη διαδικασία του άρθρου 17.

Άρθρο 12

Ειδικοί κανόνες για τη διαχείριση κοινοτικών ποσοτικών ορίων

1. Για την εφαρμογή της παραγράφου 2 του άρθρου 2, οι αρμόδιες αρχές των κρατών μελών, πριν εκδώσουν άδειες εισαγωγής, κοινοποιούν στην Επιτροπή τα ποσά των αιτήσεων αδειών εισαγωγής, που καλύπτονται από πρωτότυπα πιστοποιητικά εξαγωγής, τις οποίες έλαβαν. Εις απάντηση η Επιτροπή κοινοποιεί την επιβεβαίωσή της ότι το αιτούμενο ποσό ή τα αιτούμενα ποσά ή ποσότητες είναι διαθέσιμα προς εισαγωγή, κατά τη χρονολογική σειρά παραλαβής των κοινοποιήσεων των κρατών μελών (βάσει της αρχής κατά την οποία «όποιος παρουσιάζεται πρώτος, εξυπηρετείται πρώτος»). Σε έκτακτες, ωστόσο, περιπτώσεις, όταν υπάρχουν λόγοι να πιστεύεται ότι οι αναμενόμενες αιτήσεις αδειών εισαγωγών είναι δυνατόν να υπερβούν τα ποσοτικά όρια, η Επιτροπή, σύμφωνα με τη διαδικασία του άρθρου 17, μπορεί να περιορίζει το ποσό που θα έπρεπε να διατεθεί βάσει της αρχής κατά την οποία «όποιος παρουσιάζεται πρώτος εξυπηρετείται πρώτος», στο 90 % των εν λόγω ποσοτικών ορίων. Στις περιπτώσεις αυτές, μόλις συμπληρωθεί αυτό το ποσοστό, η διάθεση του υπολοίπου αποφασίζεται κατά τη διαδικασία του άρθρου 17.

2. Οι αιτήσεις που περιλαμβάνονται στις κοινοποιήσεις προς την Επιτροπή είναι έγκυρες αν δηλώνουν σαφώς για κάθε περίπτωση την προμηθεύτρια τρίτη χώρα, την κατηγορία των συγκεκριμένων κλωστοϋφαντουργικών προϊόντων, τις ποσότητες που πρόκειται να εισαχθούν, τον αριθμό της άδειας εξαγωγής, το έτος ποσόστωσης, καθώς και το κράτος μέλος στο οποίο πρόκειται να τεθούν σε ελεύθερη κυκλοφορία τα εν λόγω προϊόντα.

3. Υπό συνήθεις συνθήκες, οι προβλεπόμενες από τις προηγούμενες παραγράφους του παρόντος άρθρου κοινοποιήσεις διαβιβάζονται ηλεκτρονικώς μέσω του ολοκληρωμένου δικτύου που εγκαθίσταται για τον σκοπό αυτό, εκτός αν, για αδήριτους τεχνικούς λόγους, απαιτείται να χρησιμοποιηθούν προσκαίρως άλλα μέσα επικοινωνιών.

4. Κατά το δυνατόν, η Επιτροπή επιβεβαιώνει στις αρχές το πλήρες ποσό που αναγράφεται στις αιτήσεις που έχουν κοινοποιηθεί για κάθε κατηγορία προϊόντων και κάθε συγκεκριμένη τρίτη χώρα. Κοινοποιήσεις από κράτη μέλη, για τις οποίες δεν είναι δυνατόν να δοθεί επιβεβαίωση, διότι τα αιτούμενα ποσά δεν είναι πλέον διαθέσιμα μέσα στο κοινοτικό ποσοτικό όριο, φυλάσσονται από την Επιτροπή κατά τη χρονολογική σειρά παραλαβής τους και επιβεβαιώνονται κατά την ίδια σειρά μόλις καταστούν διαθέσιμα και άλλα ποσά, παραδείγματος χάρη, κατόπιν εφαρμογής των διατάξεων ελαστικότητας του άρθρου 7. Επιπλέον, η Επιτροπή έρχεται αμέσως σε επαφή με τις αρχές της οικείας προμηθεύτριας χώρας, στις περιπτώσεις κατά τις οποίες οι κοινοποιούμενες αιτήσεις υπερβαίνουν τα ποσοτικά όρια, ώστε να δίδονται διευκρινίσεις και να επιτυγχάνεται σύντομη λύση.

▼M23

5. Οι αρμόδιες αρχές ενημερώνουν αμέσως την Επιτροπή, μόλις πληροφορηθούν την ύπαρξη τυχόν ποσοτήτων που δεν έχουν χρησιμοποιηθεί κατά τη διάρκεια της ισχύος ή κατά τη λήξη της άδειας εισαγωγής. Οι αχρησιμοποίητες ποσότητες μεταφέρονται αυτόματα στις εναπομένουσες ποσότητες του συνολικού κοινοτικού ποσοτικού ορίου για κάθε κατηγορία προϊόντος και κάθε οικεία τρίτη χώρα.

▼B

6. Οι άδειες εισαγωγής ή τα ισοδύναμα έγγραφα εκδίδονται σύμφωνα με το παράρτημα III.

7. Οι αρμόδιες αρχές των κρατών μελών κοινοποιούν στην Επιτροπή κάθε ακύρωση αδειών εισαγωγής ή ισοδύναμων εγγράφων που έχουν ήδη εκδοθεί, στις περιπτώσεις κατά τις οποίες οι αντίστοιχες άδειες εξαγωγής έχουν αφαιρεθεί ή ακυρωθεί από τις αρμόδιες αρχές των προμηθευτριών χωρών. Ωστόσο, εάν η Επιτροπή ή οι αρμόδιες αρχές ενός κράτους μέλους έχουν ενημερωθεί από τις αρμόδιες αρχές μιας προμηθεύτριας χώρας για την αφαίρεση ή την ακύρωση μιας άδειας εξαγωγής αφού τα συγκεκριμένα προϊόντα έχουν εισαχθεί στην Κοινότητα, οι ποσότητες αυτές καταλογίζονται στο ποσοτικό όριο για το έτος κατά το οποίο έλαβε χώρα η αποστολή των προϊόντων.

8. Η Επιτροπή μπορεί, σύμφωνα με τη διαδικασία που ορίζεται από το άρθρο 17, να λαμβάνει τα αναγκαία μέτρα για την εφαρμογή του παρόντος άρθρου.

Άρθρο 13

Επιτήρηση

1. Όταν, σύμφωνα με τις σχετικές διατάξεις συμφωνίας, πρωτοκόλλου ή άλλου διακανονισμού, που έχει συνάψει η Κοινότητα με τρίτη χώρα, ισχύει σύστημα επιτήρησης εκ των προτέρων ή εκ των υστέρων για μια κατηγορία προϊόντων που αναφέρεται στο παράρτημα Ι και που δεν υπόκειται στα ποσοτικά όρια που παρατίθενται στο παράρτημα V, οι διαδικασίες και διατυπώσεις σχετικά με τον απλό και το διπλό έλεγχο, το οικονομικό καθεστώς παθητικής τελειοποίησης, την κατάταξη και την πιστοποίηση της καταγωγής, είναι εκείνες που ορίζονται στα παραρτήματα III και IV.

2. Οι κατηγορίες των προϊόντων και οι τρίτες χώρες που υπόκεινται τη στιγμή αυτή σε επιτήρηση, σύμφωνα με την παράγραφο 1, αναγράφονται στους πίνακες που παραρτήματος III.

3. Η απόφαση για την εφαρμογή του συστήματος επιτήρησης σε κατηγορίες προϊόντων ή σε προμηθεύτριες χώρες που δεν περιλαμβάνονται στους πίνακες του παραρτήματος III λαμβάνεται σύμφωνα με τις σχετικές διατάξεις περί διαβουλεύσεων που περιλαμβάνονται στη συμφωνία, το πρωτόκολλο ή τον άλλο διακανονισμό με την εν λόγω χώρα.

Οι αποφάσεις αυτές περί εφαρμογής του συστήματος επιτήρησης, καθώς και τα τυχόν συμπληρωματικά μέτρα που απαιτούνται για την εφαρμογή του συστήματος αυτού, λαμβάνονται σύμφωνα με τη διαδικασία που παρατίθεται στο άρθρο 17.

Άρθρο 14

Στατιστικές

1. Για τα κλωστοϋφαντουργικά προϊόντα που αναφέρονται στο παράρτημα Ι, τα κράτη μέλη κοινοποιούν στην Επιτροπή, κάθε μήνα, και μέσα σε ένα μήνα από τη λήξη κάθε μήνα, το σύνολο των ποσοτήτων που εισάγονται κατά τη διάρκεια του μήνα αυτού, αναφέροντας τον κωδικό της συνδυασμένης ονοματολογίας και χρησιμοποιώντας τις μονάδες και, όπου είναι σκόπιμο, τις συμπληρωματικές μονάδες που χρησιμοποιούνται στο συγκεκριμένο κωδικό. Οι εισαγωγές ταξινομούνται σύμφωνα με τις ισχύουσες στατιστικές μεθόδους.

2. Για να είναι δυνατή η παρακολούθηση της εξέλιξης της αγοράς των προϊόντων που καλύπτονται από τον παρόντα κανονισμό, τα κράτη μέλη διαβιβάζουν στην Επιτροπή, πριν τις 31 Μαρτίου κάθε έτους, τα στατιστικά στοιχεία των εξαγωγών. Τα στατιστικά στοιχεία σχετικά με την παραγωγή και την κατανάλωση κάθε προϊόντος διαβιβάζονται με μέθοδο που θα καθοριστεί μεταγενέστερα, κατ' εφαρμογή της προβλεπόμενης στο άρθρο 17 διαδικασίας.

3. Όταν η φύση των προϊόντων ή των ειδικών περιστάσεων το απαιτούν, η Επιτροπή δύναται, κατόπιν αιτήσεως κράτους μέλους ή με δική της πρωτοβουλία, να τροποποιήσει τις προθεμίες διαβίβασης των προβλεπόμενων ανωτέρω πληροφοριών σύμφωνα με τη διαδικασία του άρθρου 17.

4. Τα κράτη μέλη κοινοποιούν στην Επιτροπή, υπό τις προϋποθέσεις που θεσπίζονται κατά την προβλεπόμενη στο άρθρο 17 διαδικασία, κάθε άλλο στοιχείο που, κατά τη διαδικασία αυτή, κρίνεται αναγκαίο προκειμένου να εξασφαλιστεί η τήρηση των υποχρεώσεων που έχουν συμφωνηθεί μεταξύ της Κοινότητας και των προμηθευτριών χωρών.

5. Στις περιπτώσεις επείγουσας ανάγκης που αναφέρονται στο άρθρο 10 παράγραφος 3 τελευταίο εδάφιο, το ή τα ενδιαφερόμενα κράτη μέλη διαβιβάζουν στην Επιτροπή και στα άλλα κράτη μέλη με τέλεξ, τέλεφαξ ή άλλα μέσα επικοινωνίας, ηλεκτρονικά ή τηλεματικά, τις στατιστικές σχετικά με τις εισαγωγές και τα απαραίτητα οικονομικά στοιχεία.

Άρθρο 15

Καταστρατήγηση

▼M13

1. Εάν, μετά από έρευνες που διεξήχθησαν σύμφωνα με τις διαδικασίες του παραρτήματος IV, η Επιτροπή διαπιστώνει, από τις πληροφορίες που διαθέτει, ότι προϊόντα, καταγωγής μιας προμηθεύτριας χώρας από τις απαριθμούμενες στο παράρτημα V, που υπόκεινται στα ποσοτικά όρια που αναφέρονται στο άρθρο 2 ή καθορίζονται δυνάμει του άρθρου 10, έχουν μεταφορτωθεί, αλλάξει διαδρομή ή έχουν κατ' άλλο τρόπο εισαχθεί στην Κοινότητα καταστρατηγώντας τα ποσοτικά όρια, και ότι πρέπει να γίνουν οι αναγκαίες προσαρμογές, ζητά την έναρξη διαβουλεύσεων, με τη διαδικασία που καθορίζεται στο άρθρο 16, προκειμένου να συμφωνηθεί ισοδύναμη προσαρμογή των αντιστοίχων ποσοτικών ορίων.

▼B

2. Εν αναμονή των αποτελεσμάτων των διαβουλεύσεων που αναφέρονται στην παράγραφο 1, η Επιτροπή δύναται να ζητήσει από την ενδιαφερόμενη προμηθεύτρια χώρα να λάβει τα αναγκαία προληπτικά μέτρα προκειμένου να εξασφαλιστεί ότι οι προσαρμογές των ποσοτικών ορίων που συμφωνήθηκαν σε αυτές τις διαβουλεύσεις μπορούν να πραγματοποιηθούν για το έτος κατά το οποίο υπεβλήθη η αίτηση διαβουλεύσεων, ή για το επόμενο έτος, εάν το ποσοτικό όριο για το τρέχον έτος έχει εξαντληθεί, εφόσον υπάρχει σαφής απόδειξη καταστρατήγησης.

3. Εάν η Κοινότητα και η προμηθεύτρια χώρα δεν καταλήξουν σε ικανοποιητική λύση εντός του χρονικού διαστήματος που καθορίζεται στο άρθρο 16 και όταν η Επιτροπή διαπιστώσει ότι υπάρχουν σαφείς αποδείξεις καταστρατήγησης, αφαιρεί, σύμφωνα με τη διαδικασία του άρθρου 17, από τα ποσοτικά όρια, αντίστοιχη ποσότητα προϊόντων καταγωγής της συγκεκριμένης προμηθεύτριας χώρας.

4. Σύμφωνα με τις διατάξεις των πρωτοκόλλων και ορισμένων διμερών συμφωνιών που έχουν συναφθεί με τρίτες χώρες, όπου υπάρχουν επαρκείς αποδείξεις ότι μια δήλωση είναι ψευδής ως προς την περιεκτικότητα σε ίνες, τις ποσότητες, την περιγραφή ή την κατάταξη των προϊόντων καταγωγής των οικείων χωρών, οι αρχές της Κοινότητας μπορούν να αρνηθούν την εισαγωγή των εν λόγω προϊόντων.

Επιπλέον, εφόσον αποδειχθεί ότι, στην επικράτεια οποιασδήποτε από τις χώρες αυτές, πραγματοποιείται μεταφόρτωση ή αλλαγή διαδρομής προϊόντων που δεν κατάγονται από την εν λόγω χώρα, η Επτροπή μπορεί να επιβάλλει ποσοτικά όρια για τα ίδια αυτά προϊόντα καταγωγής της συγκεκριμένης χώρας, εφόσον αυτά δεν υπόκεινται ήδη σε ποσοτικά όρια, ή να λάβει οποιοδήποτε άλλο κατάλληλο μέτρο.

▼M13

5. Επιπλέον, εφόσον αποδειχθεί ότι ενέχεται οποιαδήποτε τρίτη χώρα μέλος του ΠΟΕ που δεν απαριθμείται στο παράρτημα V, η Επιτροπή ζητά την έναρξη διαβουλεύσεων με την ή τις ενδιαφερόμενες τρίτες χώρες σύμφωνα με τη διαδικασία που προβλέπεται στο άρθρο 16 προκειμένου να ληφθούν τα κατάλληλα διορθωτικά μέτρα. Η Επιτροπή μπορεί, σύμφωνα με τη διαδικασία που προβλέπεται στο άρθρο 17, να θεσπίσει έναντι της ή των εν λόγω τρίτων χωρών ποσοτικά όρια ή οποιοδήποτε άλλο κατάλληλο μέτρο.

▼B

Άρθρο 16

Διαβουλεύσεις

▼M13

1. Η Επιτροπή, σύμφωνα με τη διαδικασία ►M23 του άρθρου 17α ◄ , διεξάγει τις διαβουλεύσεις που αναφέρονται στον παρόντα κανονισμό σύμφωνα με τους παρακάτω κανόνες:

▼B

2. Ωστόσο, οι διαβουλεύσεις με το Χονγκ Κονγκ διέπονται από τους ακόλουθους κανόνες:

▼M23

Άρθρο 17

Η επιτροπή κλωστοϋφαντουργικών

1. Η Επιτροπή επικουρείται από επιτροπή («επιτροπή κλωστοϋφαντουργικών»).

2. Στις περιπτώσεις που γίνεται μνεία της παρούσας παραγράφου εφαρμόζονται τα άρθρα 5 και 7 της απόφασης 1999/468/ΕΚ.

Η περίοδος που προβλέπεται από την παράγραφο 6 του άρθρου 5 της απόφασης 1999/468/ΕΚ ορίζεται σε ένα μήνα.

3. Η επιτροπή κλωστοϋφαντουργικών θεσπίζει τον εσωτερικό κανονισμό της.

Άρθρο 17α

Ο πρόεδρος μπορεί, με δική του πρωτοβουλία ή κατόπιν αιτήσεως του αντιπροσώπου ενός κράτους μέλους, να ζητήσει τη γνώμη της επιτροπής κλωστοϋφαντουργικών για οποιοδήποτε άλλο θέμα που αφορά τη λειτουργία ή την εφαρμογή του παρόντος κανονισμού.

▼B

Τελικές διατάξεις

Άρθρο 18

Τα κράτη μέλη γνωστοποιούν αμέσως στην Επιτροπή όλα τα μέτρα που λαμβάνουν κατ' εφαρμογή του παρόντος κανονισμού και όλες τις νομοθετικές, κανονιστικές και διοικητικές διατάξεις σχετικά με το καθεστώς εισαγωγής των προϊόντων που καλύπτονται από τον παρόντα κανονισμό.

Άρθρο 19

Οι τροποποιήσεις των παραρτημάτων του παρόντος κανονισμού, που μπορεί να είναι απαραίτητες για να ληφθεί υπόψη η σύναψη, τροποποίηση ή λήξη συμφωνιών, πρωτοκόλλων ή διακανονισμών με τρίτες χώρες, ή οι τροποποιήσεις που έγιναν στους κοινοτικούς κανόνες σχετικά με τις στατιστικές, τα τελωνειακά καθεστώτα ή τα κοινά καθεστώτα εισαγωγών, θεσπίζονται σύμφωνα με τη διαδικασία που αναφέρεται στο άρθρο 17.

▼M13

Άρθρο 20

Ο παρών κανονισμός δεν αποτελεί παρέκκλιση από τις διατάξεις, είτε της συμφωνίας για τα κλωστοϋφαντουργικά προϊόντα και τα είδη ένδυσης όσον αφορά τα μέλη του ΠΟΕ, είτε των διμερών συμφωνιών, πρωτοκόλλων ή διακανονισμών μεταξύ Κοινότητας και τρίτων χωρών που απαριθμούνται στο παράρτημα II.

▼B

Άρθρο 21

Ο κανονισμός (ΕΟΚ) αριθ. 958/93 καταργείται, εκτός από τις μεταβατικές του διατάξεις οι οποίες ίσχυαν έως τις 31 Μαρτίου 1993.

Άρθρο 22

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1993.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Κατάλογος των παραρτημάτων

▼M29

ΠΑΡΑΡΤΗΜΑ I

ΚΛΩΣΤΟΫΦΑΝΤΟΥΡΓΙΚΑ ΠΡΟΪΟΝΤΑ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 1 ( 2 )

ΠΑΡΑΡΤΗΜΑ I A

ΠΑΡΑΡΤΗΜΑ I B

Ενδύματα, μη πλεκτά, με εξαίρεση των ενδυμάτων των κατηγοριών ex 14, ex 15, ex 18, ex 31, ex 68, ex 72, ex 78, ex 86, ex 87, ex 88 και 159

Πλεκτά ενδύματα, εκτός από τα ενδύματα των κατηγοριών ex 10, ex 12, ex 13, ex 24, ex 27, ex 28, ex 67, ex 69, ex 72, ex 73, ex 75, ex 83 και 156

Ενδύματα πλευκτά των κεφαλαίων αριθ. 5903, 5906 και 5907, με εξαίρεση τα ενδύματα των κατηγοριών ex 14 και ex 15

▼M24

ΠΑΡΑΡΤΗΜΑ II

ΧΩΡΕΣ ΕΞΑΓΩΓΗΣ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 1

Αργεντινή

Αρμενία

Αζερμπαϊτζάν

Μπανγκλαντές

Λευκορωσία

Βοσνία και Ερζεγοβίνη

Βραζιλία

Καμπότζη

Κίνα

Κροατία

Αίγυπτος

Πρώην Γιουγκοσλαβική Δημοκρατία της Μακεδονίας

Γεωργία

Χονγκ Κονγκ

Ινδία

Ινδονησία

Καζακστάν

Κιργιζία

Λάος

Μακάο

Μαλαισία

Μολδαβία

Μογγολία

Νεπάλ

Πακιστάν

Περού

Φιλιππίνες

Ρωσική Ομοσπονδία

Σιγκαπούρη

Νότια Κορέα

Σρι Λάνκα

Ταϊβάν

Τατζικιστάν

Ταϊλάνδη

Τουρκμενιστάν

Ουκρανία

Ηνωμένα Αραβικά Εμιράτα

Ουζμπεκιστάν

Βιετνάμ

▼M15

ΠΑΡΑΡΤΗΜΑ ΙΙΙ

που αναφέρεται στα άρθρα 1, 12 και 13

ΜΕΡΟΣ Ι

Κατάταξη

Άρθρο 1

Η κατάταξη των κλωστοϋφαντουργικών προϊόντων που αναφέρονται στο άρθρο 1 παράγραφος 1 του κανονισμού βασίζεται στη συνδυασμένη ονοματολογία (ΣΟ).

Άρθρο 2

Με πρωτοβουλία της Επιτροπής ή ενός κράτους μέλους, το τμήμα δασμολογικής και στατιστικής ονοματολογίας της επιτροπής τελωνειακού κώδικα, η οποία συστάθηκε με τον κανονισμό (ΕΟΚ) αριθ. 2658/87 του Συμβουλίου ( 3 ), εξετάζει επειγόντως, σύμφωνα με τις διατάξεις των προαναφερόμενων κανονισμών, όλα τα θέματα σχετικά με την κατάταξη των προϊόντων τα οποία αναφέρονται στο άρθρο 1 παράγραφος 1 του κανονισμού, που υπάγονται στη συνδυασμένη ονοματολογία (ΣΟ), προκειμένου να τα κατατάξει στις κατάλληλες κατηγορίες.

Άρθρο 3

Η Επιτροπή ενημερώνει τις προμηθεύτριες χώρες για όλες τις αλλαγές στη συνδυασμένη ονοματολογία (ΣΟ) που εγκρίνονται από τις αρμόδιες αρχές της Κοινότητας.

Άρθρο 4

Η Επιτροπή γνωστοποιεί στις αρμόδιες αρχές των προμηθευτριών χωρών όλες τις αποφάσεις που λαμβάνονται σύμφωνα με τις ισχύουσες κοινοτικές διαδικασίες σχετικά με την κατάταξη των προϊόντων που καλύπτονται από τον παρόντα κανονισμό, το αργότερο εντός μηνός από την ημερομηνία λήψης τους. Η εν λόγω γνωστοποίηση περιλαμβάνει:

Άρθρο 5

1. Στην περίπτωση που μια απόφαση κατάξης που λαμβάνεται σύμφωνα με τις ισχύουσες κοινοτικές διαδικασίες συνεπάγεται αλλαγή της διαδικασίας κατάταξης ή αλλαγή κατηγορίας προϊόντος που καλύπτει ο παρών κανονισμός, οι αρμόδιες αρχές των κρατών μελών προβλέπουν προθεσμία προειδοποίησης 30 ημερών, από την ημερομηνία κοινοποίησης της Επιτροπής, πριν από τη θέση σε εφαρμογή της απόφασης.

2. Στα προϊόντα που αποστέλλονται πριν από την ημερομηνία εφαρμογής της απόφασης, εξακολουθεί να εφαρμόζεται η παλαιά κατάταξη, με την προϋπόθεση ότι τα εν λόγω εμπορεύματα εισάγονται εντός 60 ημερών από την εν λόγω ημερομηνία.

Άρθρο 6

Στην περίπτωση που απόφαση κατάταξης, που λαμβάνεται σύμφωνα με τις ισχύουσες κοινοτικές διαδικασίες που προβλέπονται στο άρθρο 5 του παρόντος παραρτήματος, αφορά κατηγορία προϊόντων που υπόκεινται σε ποσοτικό όριο, η Επιτροπή προβαίνει, αμελλητί, σε διαβουλεύσεις σύμφωνα με το άρθρο 16 του κανονισμού, προκειμένου να επιτύχει συμφωνία όσον αφορά τις απαραίτητες προσαρμογές των αντίστοιχων ποσοτικών ορίων που προβλέπονται στο παράρτημα V.

Άρθρο 7

1. Με την επιφύλαξη των άλλων σχετικών διατάξεων, στην περίπτωση που η κατάταξη που αναφέρεται στα έγγραφα που απαιτούνται για την εισαγωγή των προϊόντων που καλύπτονται από τον παρόντα κανονισμό διαφέρει από εκείνη που καθορίζεται από τις αρμόδιες αρχές του κράτους μέλους στο οποίο πρόκειται να εισαχθούν, τα εν λόγω εμπορεύματα υπόκεινται προσωρινά στις εισαγωγικές ρυθμίσεις οι οποίες, σύμφωνα με τις διατάξεις του παρόντος κανονισμού, εφαρμόζονται σ' αυτά βάσει της κατάταξης που καθορίζεται από τις προαναφερόμενες αρχές.

2. Οι αρμόδιες αρχές των κρατών μελών ενημερώνουν την Επιτροπή για τις περιπτώσεις που αναφέρονται στην παράγραφο 1, αναφέροντας, ιδίως:

3. Οι αρμόδιες αρχές των κρατών μελών δεν εκδίδουν νέα άδεια εισαγωγής για κλωστοϋφαντουργικά προϊόντα που υπόκεινται σε κοινοτικό ποσοτικό όριο που αναφέρεται στο παράρτημα V ύστερα από ανακατάταξη, μέχρις ότου η Επιτροπή τους επιβεβαιώσει ότι οι προς εισαγωγή ποσότητες είναι διαθέσιμες σύμφωνα με τη διαδικασία του άρθρου 12 του κανονισμού.

4. Η Επιτροπή κοινοποιεί στις οικείες προμηθεύτριες χώρες τις περιπτώσεις που αναφέρονται στο παρόν άρθρο.

Άρθρο 8

Στις περιπτώσεις που αναφέρονται στο άρθρο 7 του παρόντος παραρτήματος, καθώς και στις παρόμοιες περιπτώσεις που αναφέρουν οι αρμόδιες αρχές των προμηθευτριών χωρών, η Επιτροπή, εφόσον χρειάζεται, και σύμφωνα με τη διαδικασία του άρθρου 16 του κανονισμού, προβαίνει σε διαβουλεύσεις με την οικεία προμηθεύτρια χώρα ή χώρες, για την επίτευξη συμφωνίας σχετικά με την οριστική κατάταξη των προϊόντων που αποτελούν αντικείμενο της διαφωνίας.

Άρθρο 9

Στις περιπτώσεις που αναφέρονται στο άρθρο 8, η Επιτροπή, σε συμφωνία με τις αρμόδιες αρχές του ή των κρατών μελών εισαγωγής και της ή των προμηθευτριών χωρών, δύναται να καθορίζει την οριστική κατάταξη των προϊόντων που αποτελούν αντικείμενο της διαφωνίας.

Άρθρο 10

Όταν μια περίπτωση διαφωνίας όπως αναφέρεται στο άρθρο 7 δεν είναι δυνατόν να επιλυθεί σύμφωνα με το άρθρο 9, η Επιτροπή, σύμφωνα με τις διατάξεις του άρθρου 10 του κανονισμού (ΕΟΚ) αριθ. 2658/87, θεσπίζει μέτρο για τον καθορισμό της κατάταξης των εμπορευμάτων στη συνδυασμένη ονοματολογία.

ΜΕΡΟΣ II

Σύστημα διπλού ελέγχου

(για τη διαχείριση των ποσοτικών ορίων)

Άρθρο 11

1. Οι αρμόδιες αρχές των προμηθευτριών χωρών εκδίδουν άδεια εξαγωγής για όλες τις αποστολές των κλωστοϋφαντουργικών προϊόντων που υπόκεινται στα ποσοτικά όρια που καθορίζονται στο παράρτημα V μέχρι το επίπεδο των εν λόγω ορίων.

2. Το πρωτότυπο της άδειας εξαγωγής προσκομίζεται από τον εισαγωγέα για την έκδοση της άδειας εισαγωγής που αναφέρεται στο άρθρο 14.

▼M23

3. Εάν μία προμηθεύτρια χώρα έχει συνάψει διοικητικές συμφωνίες με την Κοινότητα σχετικά με την ηλεκτρονική έκδοση αδειών, οι σχετικές πληροφορίες επιτρέπεται να διαβιβάζονται ηλεκτρονικώς και αντικαθιστούν τη χορήγηση εντύπων αδειών εξαγωγής.

▼M15

Άρθρο 12

1. Η άδεια εξαγωγής στο πλαίσιο ποσοτικών ορίων πρέπει να είναι σύμφωνη με το υπόδειγμα που περιέχεται στο παρόν παράρτημα, το οποίο είναι δυνατόν να περιλαμβάνει και μετάφραση σε άλλη γλώσσα και με το οποίο βεβαιώνεται, μεταξύ άλλων, ότι η ποσότητα των εν λόγω εμπορευμάτων καταλογίσθηκε στο ποσοτικό όριο που καθορίζεται για την κατηγορία του εν λόγω προϊόντος.

2. Στην περίπτωση του Χονγκ Κονγκ, η άδεια εξαγωγής πρέπει να είναι σύμφωνη με το υπόδειγμα που επισυνάπτεται στο παρόν παράρτημα και να φέρει την ένδειξη «Χονγκ Κονγκ».

3. Κάθε άδεια εξαγωγής καλύπτει μόνο μία από τις κατηγορίες προϊόντων του παραρτήματος V.

▼M23

4. Εάν μια προμηθεύτρια χώρα έχει συνάψει διοικητικές συμφωνίες με την Κοινότητα σχετικά με την ηλεκτρονική έκδοση αδειών, οι σχετικές πληροφορίες επιτρέπεται να διαβιβάζονται ηλεκτρονικώς και αντικαθιστούν τα υποδείγματα που αναφέρουν οι παράγραφοι 1 ή 2.

▼M15

Άρθρο 13

Οι εξαγωγές καταλογίζονται στα ποσοτικά όρια που καθορίζονται για το έτος κατά το οποίο τα προϊόντα που καλύπονται με την άδεια εξαγωγής έχουν αποσταλεί κατά την έννοια του άρθρου 2 παράγραφος 3 του κανονισμού.

Άρθρο 14

1. Εφόσον η Επιτροπή, σύμφωνα με το άρθρο 12 του παρόντος κανονισμού, έχει επιβεβαιώσει ότι η αιτούμενη ποσότητα είναι διαθέσιμη εντός του εν λόγω ποσοτικού ορίου, οι αρχές των κρατών μελών εκδίδουν άδεια εσαγωγής το αργότερο εντός πέντε εργάσιμων ημερών από την ημερομηνία προσκόμισης, από τον εισαγωγέα, του πρωτοτύπου της αντίστοιχης αδείας εξαγωγής. Η εν λόγω άδεια πρέπει να υποβληθεί το αργότερο στις 31 Μαρτίου του έτους που ακολουθεί εκείνο κατά το οποίο απεστάλησαν τα προϊόντα που καλύπτει η άδεια.

Σε ιδιαίτερες περιστάσεις, η προθεσμία για την προσκόμιση της άδειας εξαγωγής μπορεί να παραταθεί έως τις 30 Ιουνίου, μετά από αίτηση δεόντως αιτιολογημένη ενός κράτους μέλους και σύμφωνα με τη διαδικασία που προβλέπεται στο άρθρο 17 του παρόντος κανονισμού ( 4 ).

▼M23

2. Οι άδειες εισαγωγής ισχύουν επί έξι μήνες από την ημερομηνία έκδοσής τους. Κατόπιν δεόντως αιτιολογημένης αίτησης του εισαγωγέα, οι αρμόδιες αρχές του κράτους μέλους μπορούν να παρατείνουν τη διάρκεια ισχύος για δύο επιπρόσθετες περιόδους διαρκείας τριών μηνών. Οι παρατάσεις αυτές κοινοποιούνται στην Επιτροπή. Σε εξαιρετικές περιστάσεις, ο εισαγωγέας μπορεί να ζητήσει τρίτη παράταση. Οι εξαιρετικές αυτές αιτήσεις μπορούν να γίνουν δεκτές μόνο με απόφαση που λαμβάνεται με τη διαδικασία του άρθρου 17 παράγραφος 2 του κανονισμού.

▼M15

3. Οι άδειες εισαγωγής προϊόντων, συντασσόμενες σε έντυπο ανταποκρινόμενο στο υπόδειγμα του προσαρτήματος 1 του παρόντος παραρτήματος ισχύουν σε ολόκληρο το τελωνειακό έδαφος της Ευρωπαϊκής Κοινότητας.

4. Η διασάφηση ή η αίτηση του εισαγωγέα προς τις αρμόδιες αρχές για τη χορήγηση της άδειας εισαγωγής πρέπει να περιλαμβάνει (2):

Οι αρμόδιες αρχές δύνανται, υπό όρους που θέτουν οι ίδιες, να επιτρέψουν την ηλεκτρονική διαβίβαση ή εκτύπωση των διασαφήσεων ή αιτήσεων. Ωστόσο, κάθε έγγραφο και αποδεικτικό πρέπει να τηρείται στη διάθεση των αρμοδίων αρχών.

5. Οι εισαγωγείς δεν υποχρεούνται να εισάγουν τη συνολική ποσότητα που καλύπτει η άδεια εισαγωγής με μία και μόνη αποστολή.

Άρθρο 15

Η ισχύς των αδειών εισαγωγής που εκδίδουν οι αρχές των κρατών μελών εξαρτάται από την ισχύ και τις αναγραφόμενες ποσότητες στις άδειες εξαγωγής που εκδίδονται από τις αρμόδιες αρχές των προμηθευτριών χωρών, βάσει των οποίων έχουν εκδοθεί οι άδειες εισαγωγής.

Άρθρο 16

Οι άδειες εισαγωγής ή τα ισοδύναμα έγγραφα εκδίδονται από τις αρμόδιες αρχές των κρατών μελών σύμφωνα με το άρθρο 2 παράγραφος 2 και αδιακρίτως για οποιονδήποτε εισαγωγέα της Κοινότητας, ανεξαρτήτως του τόπου εγκατάστασής του στην Κοινότητα, με την επιφύλαξη της τήρησης των λοιπών όρων που καθορίζονται από τις ισχύουσες διατάξεις.

Άρθρο 17

1. Στην περίπτωση που η Επιτροπή διαπιστώσει ότι οι συνολικές ποσότητες που καλύπονται από άδειες εξαγωγής που έχουν εκδοθεί από προμηθεύτρια χώρα για συγκεκριμένη κατηγορία κατά τη διάρκεια ενός έτους εφαρμογής της συμφωνίας υπερβαίνουν τα ποσοτικά όρια που καθορίζονται για τη συγκεκριμένη κατηγορία, ενημερώνει αμελλητί τις αρμόδιες για την έκδοση αδειών αρχές των κρατών μελών, ώστε να αναστείλουν την περαιτέρω έκδοση αδειών ή εγγράφων εισαγωγής. Στην περίπτωση αυτή, η Επιτροπή κινεί αμέσως την ειδική διαδικασία διαβουλεύσεων του άρθρου 16 του κανονισμού.

2. Οι αρμόδιες αρχές ενός κράτους μέλους αρνούνται την έκδοση αδειών εισαγωγής για προϊόντα καταγωγής προμηθεύτριας χώρας τα οποία δεν καλύπτονται από άδειες εξαγωγής εκδοθείσες σύμφωνα με τις διατάξεις του παρόντος παραρτήματος.

ΜΕΡΟΣ III

Σύστημα διπλού ελέγχου

(για τα προϊόντα που υπόκεινται σε επιτήρηση)

Άρθρο 18

1. Οι αρμόδιες αρχές των προμηθευτριών χωρών του πίνακα A εκδίδουν άδεια εξαγωγής ή έγγραφο πληροφοριών εξαγωγών για όλα τα κλωστοϋφαντουργικά προϊόντα που υπόκεινται στις διαδικασίες επιτήρησης σύμφωνα με το σύστημα διπλού ελέγχου.

2. Στην περίπτωση της Αιγύπτου, οι άδειες εξαγωγής εκδίδονται και θεωρούνται από το Cotton Textile Consolidation Fund.

3. Το πρωτότυπο της άδειας εξαγωγής πρέπει να προσκομίζεται από τον εισαγωγέα, για την έκδοση της άδειας εισαγωγής που προβλέπεται στο άρθρο 14.

▼M23

4. Αν μια προμηθεύτρια χώρα έχει προβεί σε διοικητικούς διακανονισμούς με την Κοινότητα σχετικά με την ηλεκτρονική έκδοση αδειών, οι σχετικές πληροφορίες επιτρέπεται να διαβιβάζονται ηλεκτρονικώς προκειμένου να αντικατασταθεί η χορήγηση αδειών εξαγωγής υπό μορφή εντύπων.

▼M15

Άρθρο 19

1. Η άδεια εξαγωγής πρέπει να είναι σύμφωνη με το υπόδειγμα που περιλαμβάνεται στο παρόν παράρτημα και δύναται, εξάλλου, να περιλαμβάνει μετάφραση σε άλλη γλώσσα.

2. Ωστόσο, στην περίπτωση της Αιγύπτου η άδεια εξαγωγής πρέπει να είναι σύμφωνη με τα υποδείγματα που επισυνάπτονται στο παρόν παράρτημα.

3. Κάθε άδεια εξαγωγής καλύπτει μία μόνο από τις κατηγορίες προϊόντων του πίνακα Α.

▼M23

4. Αν μια προμηθεύτρια χώρα έχει προβεί σε διοικητικούς διακανονισμούς με την Κοινότητα σχετικά με την ηλεκτρονική έκδοση αδειών, οι σχετικές πληροφορίες επιτρέπεται να διαβιβάζονται ηλεκτρονικώς υποκαθιστώντας τα έγγραφα που αναφέρουν οι παράγραφοι 1 ή 2.

▼M15

Άρθρο 20

Οι εξαγωγές καταχωρούνται σύμφωνα με το έτος κατά το οποίο πραγματοποιήθηκε η αποστολή των προϊόντων που καλύπτει η άδεια εξαγωγής.

Άρθρο 21

1. Οι αρχές των κρατών μελών εκδίδουν άδεια εισαγωγής το αργότερο πέντε εργάσιμων ημερών από την ημερομηνία προσκόμισης, από τον εισαγωγέα, του πρωτοτύπου της αντίστοιχης άδειας εξαγωγής. Η άδεια εξαγωγής πρέπει να προσκομίζεται το αργότερο στις 31 Μαρτίου του έτους που ακολουθεί εκείνο κατά το οποίο απεστάλησαν τα εμπορεύματα που καλύπτει η άδεια. Υπό ιδιαίτερες περιστάσεις, η προθεσμία για την προσκόμιση της άδειας εξαγωγής μπορεί να παραταθεί μέχρι τις 30 Ιουνίου, μετά από δεόντως αιτιολογημένη αίτηση ενός κράτους μέλους και σύμφωνα με τη διαδικασία που προβλέπεται στο άρθρο 17 του παρόντος κανονισμού. Η εν λόγω προθεσμία δεν εφαρμόζεται στην περίπτωση της Αιγύπτου και της Μάλτας. Οι άδειες εισαγωγής που έχουν συνταχθεί σύμφωνα με το έντυπο που περιλαμβάνεται στο προσάρτημα 1 του παρόντος παραρτήματος ισχύουν στο σύνολο του τελωνειακού εδάφους της Κοινότητας ( 5 ).

▼M23

2. Οι άδειες εισαγωγής ισχύουν επί έξι μήνες από την ημερομηνία έκδοσής τους. Κατόπιν δεόντως αιτιολογημένης αίτησης του εισαγωγέα, οι αρμόδιες αρχές του κράτους μέλους μπορούν να παρατείνουν τη διάρκεια ισχύος για δύο επιπρόσθετες περιόδους τριών μηνών. Οι παρατάσεις αυτές κοινοποιούνται στην Επιτροπή. Σε εξαιρετικές περιστάσεις, ο εισαγωγέας μπορεί να ζητήσει τρίτη παράταση. Οι εξαιρετικές αυτές αιτήσεις επιτρέπεται να γίνουν δεκτές μόνο με απόφαση που λαμβάνεται με τη διαδικασία του άρθρου 17 του κανονισμού.

▼M15

3. Η διασάφηση ή η αίτηση του εισαγωγέα προς τις αρμόδιες αρχές για την χορήγηση αδείας εισαγωγής, πρέπει να περιλαμβάνει:

Οι αρμόδιες αρχές δύνανται, υπό όρους που θέτουν οι ίδιες, να επιτρέψουν την ηλεκτρονική διαβίβαση ή εκτύπωση των διασαφήσεων ή αιτήσεων. Ωστόσο, κάθε έγγραφο και αποδεικτικό πρέπει να τηρείται στη διάθεση των αρμοδίων αρχών.

4. Οι εισαγωγείς δεν υποχρεούνται να εισάγουν με μία και μόνη αποστολή τη συνολική ποσότητα που καλύπτει η άδεια εισαγωγής.

Άρθρο 22

Η ισχύς των αδειών εισαγωγής που εκδίδιουν οι αρχές των κρατών μελών εξαρτάται από την ισχύ των αδειών εξαγωγής που εκδίδουν οι αρμόδιες αρχές των προμηθευτριών χωρών βάσει των οποίων εκδόθηκαν οι άδειες εισαγωγής.

Άρθρο 23

Οι άδειες εισαγωγής εκδίδονται αδιακρίτως για όλους τους εισαγωγείς στην Κοινότητα, ανεξαρτήτως του τόπου εγκατάστασής τους στην Κοινότητα, με την επιφύλαξη της τήρησης των λοιπών όρων που επιβάλλουν οι ισχύουσες διατάξεις.

Άρθρο 24

Οι αρμόδιες αρχές ενός κράτους μέλους αρνούνται την έκδοση αδειών εισαγωγής για προϊόντα του πίνακα A καταγωγής προμηθεύτριας χώρας, τα οποία δεν καλύπτονται από άδειες εξαγωγής που έχουν εκδοθεί σύμφωνα με τις διατάξεις του παρόντος παραρτήματος.

ΜΕΡΟΣ IV

Σύστημα απλού ελέγχου

(για τα προϊόντα που υπόκεινται σε επιτήρηση)

Άρθρο 25

1. Τα κλωστοϋφαντουργικά προϊόντα καταγωγής προμηθευτριών χωρών του πίνακα B υπόκεινται σε ένα εκ των προτέρων σύστημα απλής επιτήρησης.

2. Η θέση σε ελεύθερη κυκλοφορία των προϊόντων που αναφέρονται στην παράγραφο 1 υπόκειται στην προσκόμιση εγγράφου επιτήρησης.

3. Οι αρμόδιες αρχές των κρατών μελών εκδίδουν τα έγγραφα επιτήρησης εντός προθεσμίας το πολύ πέντε εργάσιμων ημερών από την ημερομηνία υποβολής αίτησης από τον εισαγωγέα.

4. Έγγραφα επιτήρησης, συντασσόμενα σε έντυπο ανταποκρινόμενο στο υπόδειγμα του προσαρτήματος 1 του παρόντος παραρτήματος ισχύουν σε ολόκληρο το τελωνειακό έδαφος της Ευρωπαϊκής Κοινότητας·

Άρθρο 26

Η διασάφηση ή η αίτηση του εισαγωγέα προς τις αρμόδιες αρχές για τη χορήγηση εγγράφου επιτήρησης, πρέπει να περιλαμβάνει:

και τη συνοδεύει επικυρωμένο αντίγραφο φορτωτικής, ενεγγείου πίστωσης, σύμβασης ή κάθε άλλου εμπορικού εγγράφου όπου εμφαίνεται ως δεδομένη η πρόθεση εκτέλεσης της εισαγωγής.

Οι αρμόδιες αρχές δύνανται, υπό όρους που θέτουν οι ίδιες, να επιτρέψουν την ηλεκτρονική διαβίβαση ή εκτύπωση των διασαφήσεων ή αιτήσεων. Ωστόσο, κάθε έγγραφο και αποδεικτικό πρέπει να τηρείται στη διάθεση των αρμοδίων αρχών ( 6 ).

ΜΕΡΟΣ V

Εκ των υστέρων επιτήρηση

Άρθρο 27

Τα κλωστοϋφαντουργικά προϊόντα που προέρχονται από προμηθεύτριες χώρες των πινάκων Γ και Δ υπόκεινται σε σύστημα στατιστικής εκ των υστέρων επιτήρησης. Μετά τη θέση των προϊόντων σε ελεύθερη κυκλοφορία, οι αρμόδιες αρχές των κρατών μελών κοινοποιούν στην Επιτροπή, κάθε μήνα και εντός δέκα ημερών από το τέλος κάθε μηνός, τις συνολικές ποσότητες που εισήχθησαν κατά το μήνα αυτό αναφέροντας τον κωδικό της συνδυασμένης ονοματολογίας και χρησιμοποιώντας τις μονάδες που χρησιμοποιούνται στον κωδικό αυτό και, ενδεχομένως, πρόσθετες μονάδες. Οι εισαγωγές πρέπει να αναλύονται σύμφωνα με τις ισχύουσες στατιστικές διαδικασίες.

ΜΕΡΟΣ VI

Κοινές διατάξεις

▼M20

Άρθρο 28

1. Η άδεια εξαγωγής που αναφέρεται στα άρθρα 11 και 19, καθώς και το πιστοποιητικό καταγωγής, δύνανται να συνοδεύονται από συμπληρωματικά αντίγραφα, δεόντως επικυρωμένα. Συντάσσονται στην αγγλική, γαλλική ή ισπανική γλώσσα.

2. Εάν τα προαναφερόμενα έγγραφα είναι χειρόγραφα, πρέπει να συμπληρώνονται με μελάνι και κεφαλαία γράμματα.

3. Οι διαστάσες των αδειών εξαγωγής ή των ισοδύναμων εγγράφων και των πιστοποιητικών καταγωγής πρέπει να είναι 210 × 297 mm ( 7 ). Το χαρτί που χρησιμοποιείται πρέπει να είναι λευκό, εμπλουτισμένο με κόλλα για γραφή, χωρίς μηχανικούς πολτούς ( 8 ) βάρους τουλάχιστον 25 g/m2. Φέρει και στις δύο όψεις έντυπη κυματοειδή διάταξη γραμμών, η οποία καθιστά εμφανή παραποίηση με μηχανικά ή χημικά μέσα ( 9 ).

4. Οι αρμόδιες κοινοτικές αρχές αναγνωρίζουν μόνον την ισχύ του πρωτοτύπου για τις εισαγωγές, σύμφωνα με τις διατάξεις του παρόντος κανονισμού.

5. Κάθε άδεια εξαγωγής ή ισοδύναμο έγγραφο και το πιστοποιητικό καταγωγής φέρει τυποποιημένο αύξοντα αριθμό σειράς, έντυπο ή όχι, με τον οποίον μπορεί να αναγνωρίζεται ( 10 ).

▼M27

6. Αυτός ο αριθμός αποτελείται από τα ακόλουθα στοιχεία:

▼M30

▼M27

▼M23

7. Μετά από αίτηση του εισαγωγέα, οι τελωνειακές αρχές των κρατών μελών μπορούν να αποδέχονται ενιαίο πιστοποιητικό προέλευσης που αφορά διαφορετικές αποστολές, εάν τα προϊόντα:

Αυτή η διαδικασία εφαρμόζεται κατά το ίδιο χρονικό διάστημα που ισχύει η άδεια εισαγωγής, συμπεριλαμβανομένης οποιασδήποτε μεταγενέστερης παράτασής της.

Με επιφύλαξη του στοιχείου δ), εάν μετά την εισαγωγή της πρώτης αποστολής τα εναπομένοντα εμπορεύματα πρέπει να εκτελωνισθούν σε τελωνειακό γραφείο διαφορετικό από εκείνο στο οποίο υποβλήθηκε το αρχικό πιστοποιητικό προέλευσης, είναι δυνατόν, κατόπιν γραπτής αιτήσεως του εισαγωγέως, να εκδοθούν από το πρώτο τελωνειακό γραφείο ένα ή περισσότερα πιστοποιητικά προέλευσης προς αντικατάσταση, αντιστοίχως, των ποσοτήτων του αρχικού πιστοποιητικού που απομένουν. Οι προδιαγραφές του πιστοποιητικού αντικατάστασης είναι οι ίδιες με εκείνες του αρχικού πιστοποιητικού. Το πιστοποιητικό αντικατάστασης θεωρείται ως οριστικό πιστοποιητικό προέλευσης για τα προϊόντα στα οποία αναφέρεται.

▼M15

Άρθρο 29

Οι άδειες εξαγωγής και τα πιστοποιητικά καταγωγής δύνανται να εκδίδονται μετά την αποστολή των προϊόντων στα οποία αναφέρονται. Στην περίπτωση αυτή, φέρουν την ένδειξη «délivré à posteriori» ή «issued retrospectively» ή «expedido con posterioridad».

Άρθρο 30

Σε περίπτωση κλοπής, απώλειας ή καταστροφής άδειας εξαγωγής, άδειας εισαγωγής ή πιστοποιητικού καταγωγής, ο εξαγωγέας έχει τη δυνατότητα να υποβάλει στην αρμόδια υπηρεσία η οποία εξέδωσε το έγγραφο αίτηση για τη χορήγηση αντιγράφου με βάση τα έγγραφα εξαγωγής που έχει στην κατοχή του. Το εν λόγω αντίγραφο άδειας ή πιστοποιητικού που εκδίδεται κατ' αυτό τον τρόπο φέρει την ένδειξη «duplicata» ή «duplicate» ή «duplicado».

Το αντίγραφο φέρει την ημερομηνία της αρχικής άδειας ή του αρχικού πιστοποιητικού.

Άρθρο 30α

Ο κατάλογος των διεθύνσεων των αρμοδίων αρχών που αναφέρονται στην παράγραφο 4 του άρθρου 14, στο άρθρο 21 παράγραφοι 1 και 3, στο άρθρο 25 παράγραφος 3, στο άρθρο 26 και στο άρθρο 31 παράγραφος 1 δημοσιεύονται από την Επιτροπή στην Επίσημη Εφημερίδα των Ευρωπαϊκών Κοινοτήτων, σειρά C ( 12 ).

ΜΕΡΟΣ VII

Κοινοτικές άδειες εισαγωγής — κοινός τύπος

Άρθρο 31

1. Τα έντυπα που πρέπει να χρησιμοποιούν οι αρμόδιες αρχές των κρατών μελών για την έκδοση αδειών εισαγωγής και τα έγγραφα επιτήρησης που αναφέρονται στο άρθρο 14 παράγραφος 1, στο άρθρο 21 παράγραφος 1 και στο άρθρο 25 παράγραφος 3 ακολουθούν το υπόδειγμα της άδειας εισαγωγής που περιλαμβάνεται στο προσάρτημα 1 του παρόντος παραρτήματος ( 13 ).

2. Τα έντυπα άδειας εισαγωγής και τα σχετικά αποσπάσματα καταρτίζονται εις διπλούν και, από τα δύο αντίτυπα, το ένα με την ένδειξη «Αντίγραφο κατόχου», φέρει τον αριθμό 1 και χορηγείται στον αιτούνται ενώ το άλλο, με την ένδειξη «Αντίγραφο για την εκδούσα υπηρεσία», με τον αριθμό 2 παραμένει στην υπηρεσία που εξέδωσε την άδεια. Για διοικητικούς λόγους, οι αρμόδιες υπηρεσίες είναι δυνατόν να προσθέτουν αντίγραφα στο έντυπο 2.

3. Τα έντυπα εκτυπώνονται σε λευκό χαρτί χωρίς μηχανικό πολτό, κολλαρισμένο για γραφή, και βάρους 55 έως 65 γραμμαρίων ανά τετραγωνικό μέτρο. Οι διαστάσεις τους είναι 210 × 297 mm ενώ το δακτυλογραφικό διάστιχο 4,24 mm (ένα έκτο της ίντσας). Η διάταξη των εντύπων ακολουθείται αυστηρά. Οι δύο όψεις του εντύπου αρι. 1 που αποτελεί τη άδεια καθαυτή, φέρουν επιπλέον εκτυπωμένες σύμπλεκτες γραμμές που καθιστούν εμφανή κάθε παραποίηση με μηχανικά ή χημικά μέσα.

4. Τα κράτη μέλη φέρουν την ευθύνη της εκτύπωσης των εντύπων. Επίσης, τα έντυπα μπορεί να εκτυπώνονται από τυπογραφεία επιλεγόμενα από το κράτος μέλος στα οποία είναι εγκατεστημένα. Στην τελευταία περίπτωση, κάθε έντυπο πρέπει να φέρει αναφορά στη σχετική έγκριση. Σε κάθε έντυπο αναγράφεται το όνομα και η διεύθυνση του τυπογράφου ή σήμα με το οποίο είναι δυνατή η αναγνώριση του τυπογράφου.

5. Κατά τη στιγμή της έκδοσης τους, οι άδειες εισαγωγής ή τα αποσπάσματα λαμβάνουν αριθμό έκδοσης που καθορίζεται από τις αρμόδιες αρχές του κράτους μέλους. Ο αριθμός της άδειας εισαγωγής κοινοποιείται ηλεκτρονικώς στην Επιτροπή μέσω του ολοκληρωμένου δικτύου που εγκαθίσταται βάσει του άρθρου 12.

6. Οι άδειες και αποσπάσματά τους συντάσσονται στην επίσημη γλώσσα ή σε κάποιο από τις επίσημες γλώσσες του κράτους μέλους στο οποίο εκδίδονται.

7. Στη θέση 10 οι αρμόδιες υπηρεσίες εγγράφουν τη δέουσα κατηγορία κλωστοϋφαντουργίας.

8. Τα σήματα των φορέων έκδοσης και των καταχωρουσών υπηρεσιών τίθενται σε σφραγίδα. Πάντως, αντί σφραγίδος της εκδίδουσας υπηρεσίας είναι δυνατή η εκτύπωση συνδυασμού διάτρητων γραμμάτων ή αριθμητικών ψηφίων, ή η εκτύπωση επί της αδείας. Οι εκδίδουσες υπηρεσίες ακολουθούν κάθε μέθοδο κατά της παραποίησης με σκοπό την καταγραφή της χορηγούμενης ποσότητας έτσι ώστε να μην είναι δυνατή η παρεμβολή αριθμητικών ψηφίων ή άλλων στοιχείων (π.χ. *Ecu* 1 000*).

9. Στην οπίσθια όψη του αντιτύπου αριθ. 1 και του αντιτύπου αριθ. 2 υπάρχει πλαίσιο όπου είναι δυνατή η αναγραφή ποσοτήτων είτε από τις τελωνειακές υπηρεσίες κατά την ολοκλήρωση των διατυπώσεων εισαγωγής είτε από τις αρμόδιες διοικητικές υπηρεσίες κατά την έκδοση αποσπάσματος.

Σε περίπτωση κατά την οποία ο χώρος της άδειας αποσπάσματός της, ο προοριζόμενος για καταχωρήσεις είναι ανεπαρκής, οι αρμόδιες υπηρεσίες δύνανται να προσθέσουν μία ή περισσότερες πρόσθετες σελίδες με θέσεις καταχώρησης αντίστοιχες προς εκείνες της οπίσθιας όψης του αντιτύπου αριθ. 1 και του αντιτύπου αριθ. 2 της άδειας ή του αποσπάσματος. Στην περίπτωση αυτή, οι υπηρεσίες καταχώρησης επιθέτουν τη σφραγίδα τους κατά τέτοιο τρόπο ώστε το ήμισυ να βρίσκεται στην άδεια ή το απόσπασμά και το υπόλοιπο ήμισυ στην πρόσθετη σελίδα. Σε περίπτωση περισσότερων σελίδων, πραγματοποιείται σφράγιση κατά τον αυτό τρόπο κατά το ήμισυ σε κάθε σελίδα και κατά το ήμισυ στην προηγούμενή της.

10. Οι άδειες εισαγωγής και αποσπάσματά τους που εκδίδονται, καθώς τα αναγραφόμενα και οι θεωρήσεις των υπηρεσιών κάποιου μέλους, παράγουν σε κάθε ένα από τα υπόλοιπα κράτη μέλη τα ίδια νομικά αποτελέσματα με εκείνα που παράγουν τα εκδιδόμενα έγγραφα και τα αναγραφόμενα ή οι θεωρήσεις από τις υπηρεσίες των εν λόγω κρατών μελών.

11. Εφόσον απαιτείται, οι αρμόδιες υπηρεσίες των εμπλεκόμενων κρατών μελών απαιτούν τη μετάφραση του περιεχομένου αδειών ή αποσπασμάτων στην επίσημη γλώσσα ή σε κάποια από τις επίσημες γλώσσες του υπόψη κράτους μέλους.

12. Η άδεια εισαγωγής μπορεί να εκδοθεί ηλεκτρονικώς, εφόσον το οικείο τελωνείο έχει πρόσβαση σ' αυτήν μέσω δικτύου υπολογιστών ( 14 ).

ΜΕΡΟΣ VIII

Μεταβατικές διατάξεις

Άρθρο 32

1. Κατά παρέκκλιση των διατάξεων του άρθρου 31, επί μεταβατικό χρονικό διάστημα που λήγει το αργότερο έως τις 31 Δεκεμβρίου 1995 και εφόσον κατά την υποβολή της αίτησής του ο αιτών δεν έχει ζητήσει την έκδοση κοινοτικής άδειας εισαγωγής ανταποκρινόμενης προς το υπόδειγμα του προσαρτήματος 1, οι αρμόδιες υπηρεσίες των κρατών μελών επιτρέπουν τη χρήση εθνικών εντύπων για την έκδοση των αδειών εισαγωγής ή εγγράφων επιτήρησης καθώς και κάθε είδους σχετικών αποσπασμάτων, αντί των εντύπων των αναφερόμενων στο άρθρο 31.

2. Τα εν λόγω έντυπα περιέχουν τις λεπτομέρειες που αναφέρονται στις θέσεις 1 έως 13 του υποδείγματος κοινοτικής άδειας εισαγωγής που δίδεται στο προσάρτημα 1. Η ισχύς του εκτείνεται μόνο στο έδαφος του κράτους μέλους έκδοσης.

▼M29

ΠΙΝΑΚΑΣ A

Χώρες και κατηγορίες που υπόκεινται στο σύστημα επιτήρησης με διπλό έλεγχο

(Η πλήρης περιγραφή των κατηγοριών παρατίθεται στο παράρτημα Ι)

▼M15

ΠΙΝΑΚΑΣ Β

Χώρες και κατηγορίες που υπόκεινται στο σύστημα απλής επιτήρησης

(Η πλήρης περιγραφή των κατηγοριών παρατίθεται στο παράρτημα Ι)

ΠΙΝΑΚΑΣ Γ

Χώρες και κατηγορίες που υπόκεινται στο σύστημα της στατιστικής εκ των υστέρων επιτήρησης για απευθείας εισαγωγές

(Η πλήρης περιγραφή των κατηγοριών παρατίθεται στο παράρτημα Ι)

ΠΙΝΑΚΑΣ Δ

Χώρες και κατηγορίες που υπόκεινται στο σύστημα της στατιστικής εκ των υστέρων επιτήρησης για εμπόριο παθητικής τελειοηοίησης

(Η πλήρης περιγραφή των κατηγοριών παρατίθεται στο παράρτημα Ι)

Υπόδειγμα του πιστοποιητικού καταγωγής που αναφέρεται στο άρθρο 28 του παραρτήματος III

▼M24

Υπόδειγμα πιστοποιητικού καταγωγής του Χονγκ Κονγκ

▼M19

Υπόδειγμα του πιστοποιητικού καταγωγής που αναφέρεται στο άρθρο 28 του παραρτήματος III για το Ταϊλάνδια

▼M15

Υπόδειγμα της άδειας εξαγωγής που αναφέρεται στο άρθρο 12 παράγραφος 1 του παραρτήματος III

▼M24

Υπόδειγμα αδείας εξαγωγής του Χονγκ Κονγκ — Έντυπο 4

▼M24

Υπόδειγμα αδείας εξαγωγής του Χονγκ Κονγκ — Έντυπο 5

▼M15

Υπόδειγμα της άδειας εξαγωγής που αναφέρεται στο άρθρο 19 παράγραφος 1 του παραρτήματος III

Υπόδειγμα της άδειας εξαγωγής που αναφέρεται στο άρθρο 19 παράγραφος 2 του παραρτήματος III για την Αίγυπτο

▼M19

Υπόδειγμα της άδειας εξαγωγής που αναφέρεται στο άρθρο 28 του παραρτήματος III για το Ταϊλάνδια

▼M15

Προσάρτημα 1 του παραρτήματος III

▼M9

ΠΑΡΑΡΤΗΜΑ IV

που αναφέρεται στο άρθρο 1

Διοικητική συνεργασία

Άρθρο 1

Η Επιτροπή διαβιβάζει στις αρχές των κρατών μελών τα ονόματα και τις διευθύνσεις των αρχών των προμηθευτριών χωρών που είναι αρμόδιες για την έκδοση πιστοποιητικών καταγωγής και αδειών εξαγωγής, καθώς και υποδείγματα των αποτυπωμάτων των σφραγίδων που χρησιμοποιούν οι εν λόγω αρχές.

Άρθρο 2

Για τα κλωστοϋφαντουργικά προϊόντα που υπόκεινται στα ποσοτικά όρια που προβλέπονται στο άρθρο 2 του κανονισμού ή στα μέτρα επιτήρησης με σύστημα διπλού ελέγχου που αναφέρονται στο παράρτημα III, τα κράτη μέλη κοινοποιούν στην Επιτροπή, εντός των δέκα πρώτων ημερών κάθε μήνα, τις συνολικές ποσότητες, για τις οποίες έχουν εκδοθεί άδειες εισαγωγής κατά τη διάρκεια του προηγούμενου μήνα, εκφρασμένες στην προσήκουσα μονάδα, ανά χώρα καταγωγής και κατηγορία προϊόντων.

Άρθρο 3

1. Δειγματοληπτικά ή κάθε φορά που οι αρμόδιες αρχές της Κοινότητας έχουν βάσιμες αμφιβολίες όσον αφορά τη γνησιότητα του πιστοποιητικού καταγωγής ή της άδειας εξαγωγής ή την ακρίβεια των πληροφοριών σχετικά με την πραγματική καταγωγή των εν λόγω προϊόντων, διενεργούνται εκ των υστέρων έλεγχοι των πιστοποιητικών καταγωγής ή των αδειών εξαγωγής.

Στις περιπτώσεις αυτές, οι αρμόδιες αρχές της Κοινότητας αποστέλλουν το πιστοποιητικό καταγωγής ή την άδεια εξαγωγής ή αντίγραφο αυτών στην αρμόδια κυβερνητική αρχή της οικείας προμηθεύτριας χώρας, δηλώνοντας, κατά περίπτωση, τους ουσιαστικούς ή τυπικούς λόγους που δικαιολογούν έρευνα. Εάν έχει υποβληθεί τιμολόγιο, το τιμολόγιο αυτό ή αντίγραφό του επισυνάπτονται στο πιστοποιητικό καταγωγής ή την άδεια εξαγωγής ή σε αντίγραφό τους. Οι αρμόδιες αρχές διαβιβάζουν επίσης κάθε πληροφορία που είναι δυνατόν να έχουν αποκτήσει και η οποία τους δημιουργεί την υπόνοια ότι τα αναφερόμενα στο εν λόγω πιστοποιητικό ή στην εν λόγω άδεια είναι ανακριβή.

2. Η παράγραφος 1 εφαρμόζεται επίσης και στους εκ των υστέρων ελέγχους των δηλώσεων καταγωγής.

3. Τα αποτελέσματα των εκ των υστέρων ελέγχων που διενεργούνται σύμφωνα με την παράγραφο 1 γνωστοποιούνται στις αρμόδιες αρχές της Κοινότητας εντός τριών μηνών το αργότερο.

Οι πληροφορίες που γνωστοποιούνται πρέπει να αναφέρουν αν το υπό αμφισβήτηση πιστοποιητικό, άδεια ή δήλωση ισχύει για τα εμπορεύματα που έχουν πράγματι εξαχθεί και αν τα εμπορεύματα μπορούν να εξάγονται στην Κοινότητα σύμφωνα με τον παρόντα κανονισμό. Οι αρμόδιες αρχές της Κοινότητας δύνανται επίσης να ζητούν αντίγραφα όλων των εγγράφων που απαιτούνται για την πλήρη εκτίμηση των πραγματικών περιστατικών, συμπεριλαμβανομένης, ιδίως, της καταγωγής των εμπορευμάτων ( 15 ).

4. Αν από τα αποτελέσματα των ελέγχων αυτών εμφαίνονται καταχρήσεις ή σοβαρές παρατυπίες στη χρησιμοποίηση των δηλώσεων καταγωγής, το ενδιαφερόμενο κράτος μέλος πληροφορεί σχετικά την Επιτροπή. Η Επιτροπή γνωστοποιεί τις πληροφορίες αυτές στα άλλα κράτη μέλη.

Κατόπιν αιτήσεως ενός κράτους μέλους ή με πρωτοβουλία της Επιτροπής, η επιτροπή καταγωγής εξετάζει, το ταχύτερο δυνατόν, σύμφωνα με τη διαδικασία του άρθρου 248 του κανονισμού (ΕΟΚ) αριθ. 2913/92 του Συμβουλίου ( 16 ), εάν, για τα εν λόγω προϊόντα και έναντι της εν λόγω προμηθεύτριας χώρας, πρέπει να απαιτείται η προσκόμιση πιστοποιητικού καταγωγής.

Η απόφαση λαμβάνεται με τη διαδικασία του άρθρου 249 του κανονισμού (ΕΟΚ) αριθ. 2913/92.

5. Η δειγματοληπτική εφαρμογή της διαδικασίας του παρόντος άρθρου δεν εμποδίζει τη θέση σε κατανάλωση των εν λόγω προϊόντων.

Άρθρο 4

1. Στην περίπτωση που η διαδικασία ελέγχου που αναφέρεται στο άρθρο 2 ή οι διαθέσιμες στις αρμόδιες αρχές της Κοινότητας πληροφορίες αποκαλύψουν ότι οι διατάξεις του παρόντος κανονισμού καταστρατηγούνται, οι εν λόγω αρχές ζητούν από τη σχετική προμηθεύτρια χώρα ή χώρες τη διεξαγωγή κατάλληλης έρευνας ή μεριμνούν για τη διεξαγωγή παρόμοιων ερευνών, όσον αφορά πράξεις οι οποίες συνιστούν ή φαίνεται ότι συνιστούν καταστρατήγηση των διατάξεων του παρόντος κανονισμού. Τα αποτελέσματα των ερευνών αυτών, καθώς και κάθε άλλη σχετική πληροφορία για τον προσδιορισμό της πραγματικής καταγωγής των εμπορευμάτων, γνωστοποιούνται στις αρμόδιες αρχές της Κοινότητας.

2. Κατά την εφαρμογή της δράσης που αναλαμβάνεται σύμφωνα με το παρόν παράρτημα, οι αρμόδιες αρχές της Κοινότητας μπορούν να ανταλλάσσουν με τις αρμόδιες κυβερνητικές αρχές των προμηθευτριών χωρών κάθε πληροφορία που θεωρείται χρήσιμη προκειμένου να αποφευχθεί η καταστρατήγηση των διατάξεων του παρόντος κανονισμού.

3. Στην περίπτωση που διαπιστωθεί καταστρατήγηση των διατάξεων του παρόντος κανονισμού, η Επιτροπή, ενεργώντας σύμφωνα με τη διαδικασία του άρθρου 17 του κανονισμού, και με τη συμφωνία της οικείας προμηθεύτεριας χώρας ή χωρών, μπορεί να λάβει τα απαραίτητα μέτρα, προκειμένου να αποφευχθεί η επανάληψη παρόμοιας καταστρατήγησης.

Άρθρο 5

Η Επιτροπή συντονίζει τις δράσεις που αναλαμβάνουν οι αρμόδιες αρχές των κρατών μελών σύμφωνα με τις διατάξεις του παρόντος παραρτήματος. Οι αρμόδιες αρχές των κρατών μελών ενημερώνουν την Επιτροπή και τα άλλα κράτη μέλη για τις δράσεις τις οποίες αναλαμβάνουν και για τα επιτυγχανόμενα αποτελέσματα.

▼M30

ΠΑΡΑΡΤΗΜΑ V

ΚΟΙΝΟΤΙΚΑ ΠΟΣΟΤΙΚΑ ΟΡΙΑ

που εφαρμόζονται το 2004

(Η πλήρης περιγραφή των προϊόντων παρατίθεται στο παράρτημα I)

Προσάρτημα Α του παραρτήματος V

Προσάρτημα B του παραρτήματος V

Προσάρτημα Γ του παραρτήματος V

ΚΟΙΝΟΤΙΚΑ ΠΟΣΟΤΙΚΑ ΟΡΙΑ

(Η πλήρης περιγραφή των προϊόντων παρατίθεται στο παράρτημα IB)

▼M15

ΠΑΡΑΡΤΗΜΑ VI

που αναφέρεται στο άρθρο 3

Είδη λαϊκής τέχνης και υφαντά

2. Εξαίρεση γίνεται μόνο για τα προϊόντα που καλύπτονται από πιστοποιητικό σύμφωνο με το υπόδειγμα που επισυνάπτεται στο παρόν παράρτημα και εκδίδεται από τις αρμόδιες αρχές της προμηθεύτριας χώρας.

Στην περίπτωση του Μπαγκλαντές, της Ινδονησίας, της Μαλαισίας, της Σρι Λάνκα και της Ταϊλάνδης, στο τετραγωνίδιο 11 του πιστοποιητικού πρέπει να αναγράφονται τα ακόλουθα:

«(d) traditional handicraft batik fabrics and textile articles made from such batik fabrics.» και

«(d) tissus artisanaux traditionnels “batik” et articles textiles fabriqués à partir de tels tissus “batik”.»

Στην περίπτωση της Ινδίας, ο τίτλος του πιστοποιητικού έχει ως εξής:

«Certificate in regard to handloom fabrics, products of the cottage industry and traditional folklore products, issued in conformity with and under the conditions regulating trade in textile products with the European Community.»

«Certificat relatif aux tissus tissés sur métier à main et aux produits faits avec ces tissus de fabrication artisanale et aux produits relevant du folklore traditionnel délivré en conformité avec et sous les conditions régissant les échanges de produits textiles avec la Communauté Européenne»

και το στοιχείο β) στο τετραγωνίδο 11 έχει ως εξής:

«(b) hand-made cottage industry products made of the fabrics described under (a)” και

“(b) produits de fabrication artisanale faits à la main avec les tissus décrits sous (a)»

Στην περίπτωση του Βιετνάμ, τα πιστοποιητικά που αφορούν τα προϊόντα που αναφέρονται στο παραπάνω στοιχείο γ) πρέπει να φέρουν ευδιάκριτη σφραγίδα «FOLKLORE». Σε περίπτωση διαφωνίας μεταξύ της Κοινότητας και αυτών των χωρών σχετικά με το είδος των προϊόντων αυτών, οι διαβουλεύσεις για την επίλυση της διαφοράς πρέπει να διεξάγονται εντός ενός μηνός.

Το πιστοποιητικό ορίζει τους τομείς για τους οποίους χορηγείται εξαίρεση.